google/wiki40b huggingface dataset:
ארי אברהם סמג'ה

הרב ארי אברהם סמג'ה (נולד בי"ב בתשרי ה'תשכ"ו, 11 באוקטובר 1965) הוא רב שכונת רמת שלמה בירושלים ורב המרכז הרוחני נר יוסף בשכונה.

ביוגרפיה

נולד בתוניסיה לרב דניאל ולדינה סמג'ה. בן לשושלת רבנים. עלה עם משפחתו לישראל בשנת 1970. אביו הקים מרכז רוחני בשם "משכן ישראל" בשכונת רמת הנשיא שבבת ים.
למד בישיבת אדר"ת ובישיבת כרם ביבנה. בגיל 19 עבר לישיבת פורת יוסף בעיר העתיקה בירושלים, בראשות הרב שלום כהן. נשא לאישה את גילה, בתו של הראשון לציון הרב אליהו בקשי דורון. לאחר נישואיו התגורר ברובע היהודי.
בשנת 1991 החל ללמוד בכולל אברכים בישיבת מיר. בשנת 1993 החל ללמוד רבנות ודיינות במכון הרי פישל בירושלים, והחל לשמש כמורה צדק בשכונת פסגת זאב. בשנת 1999 התמנה לרב שכונת רמת שלמה בירושלים.
שירת בצה"ל כרב צבאי ביחידת נ"מ.

פעילות ציבורית

ב-2001 התמנה למנהל תוכניות לחינוך המוכר שאינו רשמי בתחומי יהדות וחברה במרכז הארצי להשתלמויות "בית יציב" של משרד החינוך.
בשנת 2005 החל לשמש כמנהל תוכנית למשגיחים וראשי ישיבות בתחום היהדות ופסיכולוגיה במכון ון ליר בירושלים. הקבוצה עסקה בין היתר בבעיית נוער חרדי נושר. במסגרת פעילות זו נערכו סיורים בעיר בשיתוף עיריית ירושלים.
מסר שיעור שבועי ברשת מורשת של "קול ישראל" בנושא ערכים בפרשת השבוע. כתב טור בעניינים שבין אדם לחברו בעיתון המודיע.
הרב סמג'ה מתמחה בגישור בין תרבותי על ידי המרכז הישראלי לגישור "גומא". בספטמבר 2009 השתתף בפאנל הידברות שיזמה עיריית ירושלים בין חרדים לחילונים. יזם ופעל ליצירת מפגשים בין דתיים על ידי ארגונים שונים כמו ארגון Hommes de Parole. במרץ 2010, בעקבות חיכוכים בין נערים מרמת שלמה לכפר שועפט הסמוך, יזם הרב סמג'ה מפגש עם 'מוכתר' שועפט ונכבדיו.
טיאגו קמילו

קריירה

ב-12 בפברואר 2000, זכה קמילו במדליה הראשונה שלו בקריירה המקצוענית כאשר זכה במדליית כסף בטורניר פריז ("Tournoi de Paris"). ב-18 בספטמבר 2000, בגיל 18, קמילו התחרה באולימפיאדת סידני בקטגוריית המשקל עד 73 ק"ג וזכה במדליית כסף. בסיבוב הראשון הוא ניצח את גיל עופר הישראלי, בסיבוב השני את נורדין יגובי האלג'יראי וברבע הגמר את אלוף אירופה המכהן מישל אלמיידה הפורטוגלי. בחצי הגמר קמילו גבר על יונג-סין צ'וי הקוריאני ובגמר הפסיד לג'וזפה מדלוני האיטלקי. 
בשנים שלאחר סידני קמילו עבר לקטגוריית המשקל עד 81 ק"ג ובאליפות הפאן-אמריקאית בשנת 2005, קמילו זכה במדליית הכסף תחת קטגוריה זו. בפברואר 2007, זכה קמילו במדליית ארד בטורניר 'World Cup Budapest'. ב-25 במאי, קמילו זכה לראשונה במדליית זהב באליפות הפאן-אמריקאית, זכייה זו הייתה גם הראשונה שלו בקטגוריית המשקל עד 90 ק"ג בתחרות כלשהי. ב-20 ביולי הוא גם זכה במדליית הזהב במשחקים הפאן-אמריקאיים. ב-14 בספטמבר קמילו התחרה באליפות העולם שנערכה בריו דה ז'ניירו וזכה במדליית הזהב לאחר שבחצי הגמר ניצח את רוברט קרבצ'יק הפולני ובגמר את אנתוני רודריגז הצרפתי, קמילו הפך לברזילאי השלישי שזוכה בתואר אלוף העולם אחרי ז'ואו דרלי ולוסיאנו קוראה.
בפברואר 2008 הוא זכה במדליית ארד בטורניר 'Super World Cup Hamburg'. ב-12 באוגוסט קמילו השתתף באולימפיאדת בייג'ינג וזכה במדליית ארד בקטגוריית המשקל עד 81 ק"ג. בקרב הראשון הוא ניצח את טקאשי אונו היפני, בקרב השני את חאמד מאלקמוחמדי האיראני וברבע הגמר הפסיד לאולה בישוף הגרמני, קמילו עבר לקרבות בית הניחומים וניצח את טרוויס סטיבנס האמריקאי ואת יואן ברטון הבריטי והגיע לקרב על הארד שם ניצח את גיום אלמונט ההולנדי.
במאי 2009, קמילו זכה במדליית ארד בגראנד סלאם מוסקבה, ב-5 ביולי הוא זכה בארד בגראנד סלאם ריו דה ז'ניירו. ב-7 בפברואר 2010, זכה קמילו במדליית ארד בגראנד סלאם פריז היוקרתי. ב-6 ביוני הוא זכה בטורניר 'World Cup Madrid' וב-12 בדצמבר זכה במדליית כסף בגראנד סלאם טוקיו. באליפות העולם באותה שנה הוא סיים במקום השביעי. ב-6 בפברואר 2011, הוא זכה במדליית כסף בגראנד סלאם פריז. ב-19 ביוני זכה במדליית ארד בגראנד סלאם ריו דה ז'ניירו וב-20 בנובמבר זכה במדליית הזהב בגראנד פרי אמסטרדם. במשחקים הפאן-אמריקאיים שנערכו בגוודלחרה, הוא זכה בזהב.
ב-15 בינואר 2012, זכה קמילו במדליית הארד בטורניר המאסטרס היוקרתי שנערך באלמטי. ב-1 באוגוסט 2012, הוא התחרה באולימפיאדת לונדון וסיים במקום החמישי לאחר שהפסיד לאיליאס איליאדיס היווני בקרב על מדליית הארד. בפברואר 2013, הוא זכה במדליית כסף בגראנד פרי דיסלדורף, ב-19 באפריל הוא זכה במדליית כסף באליפות הפאן-אמריקאית. ב-26 באפריל 2014, קמילו זכה באליפות הפאן-אמריקאית וב-8 ביוני הוא זכה במדליית כסף בגראנד פרי הוואנה. בשנת 2015, זכה במדליית הזהב במשחקים הפאן-אמריקאיים ובאליפות הפאן-אמריקאית.
ב-3 באפריל 2016, הוא זכה במדליית ארד בגראנד פרי סמסון וב-30 באפריל זכה בפעם הרביעית במדליית הזהב באליפות הפאן-אמריקאית. ב-10 באוגוסט 2016, קמילו השתתף באולימפיאדת ריו דה ז'ניירו. בקרב הראשון ניצח את ז'אק פיונטק מדרום-אפריקה והודח לאחר שהפסיד בקרב השני לממאדלי מדייב מאזרבייג'ן.
הגשם

עלילה

סימונה ואחיה, רזמוס בן ה־11, נשלחים על ידי אביהם פרדריק להסתתר בבונקר לאחר שתושבי סקנדינביה נפגעו לראשונה מנגיף קטלני שנמצא במי הגשמים שהורג במהירות את כל מי שבא עימו במגע. לאחר שאמם מתה בניסיון להציל אותם מחולה שניסה להיכנס לבונקר, סימונה צריכה לטפל ברזמוס לפי הוראות אביה עד שיחזור.
לאחר 6 שנות שהייה בבונקר וללא סימן לחזרה של אביהם, סימונה מחליטה לצאת מהבונקר עם רזמוס ולחפש את אביה שכנראה נמצא בשוודיה. בלילה לפני שסימון ורזמוס יוצאים מהבונקר הם מוצאים בכוח על ידי חבורה של אנשים שמחפשים אוכל, שראו אותה מסתובבת ביער יום לפני כן, כאשר וידאה שבחוץ אין סכנות. החבורה מסכימה לתת לסימונה ורזמוס להצטרף אליהם אם הם יובילו אותם לבונקרים נוספים עם אוכל, וביחד עם החבורה, סימונה ורזמוס מחפשים תשובות על המחלה ועל מקומו של אביהם.

הפקה

הפקה העונה הראשונה החלה בסוף יוני 2017 בדנמרק ובשוודיה.
התנדבות בקיבוץ

המתנדבים בקיבוצים הם לרוב צעירים יהודים ולא יהודים, אשר מגיעים מכל רחבי העולם לקיבוצים בישראל כדי להיות שותפים לפרק זמן מוגבל בעבודה בענפי הקיבוץ השונים, לעיתים גם על-מנת לצבור ניסיון בתחום החקלאות וניהול חווה ומשק ולשוב למדינתם.
המתנדבים בדרך כלל מגיעים לישראל לתקופה קצרה של שניים עד שלושה חודשים באשרת מתנדב, ומשתתפים בעבודה בכל ענפי הקיבוץ (כגון חקלאות, מטבח, גינון, תעשייה). המתנדבים מקבלים לרוב דמי כיס מן הקיבוץ (נכון ל-2008 כ-200 ש"ח בחודש) ומקבלים מגורים, מזון ופעילויות חברתיות אותם מספק הקיבוץ המארח בתמורה. 
בתום תקופת ההתנדבות, מחליטים מעטים מן המתנדבים להישאר בארץ, כאשר חלקם אף התחתנו עם ילידי הארץ. מתוך המתנדבים היהודים אשר מחליטים להישאר בארץ, רובם נשארים בקיבוצים בהם התנדבו ולפעמים אף ממשיכים לשירות סדיר בצה"ל. המתנדבים הלא יהודים אשר מחליטים להישאר בארץ לרוב מתגיירים.

היסטוריה

תופעת המתנדבים בקיבוצים החלה באמצע שנות השישים כאשר צעירים מדור הבייבי בומרס, בייחוד יהודים, אך גם צעירים לא יהודים מאירופה, שהסתקרנו מחיי הקומונה בקיבוצים בישראל, החליטו להתנדב ולהתנסות בחיי שיתוף. עד מלחמת ששת הימים מדובר היה במתנדבים בודדים בכל קיבוץ. מיד אחרי מלחמת ששת הימים, עם עליה בגל ההזדהות עם מדינת ישראל ששטף את יהודי התפוצות, גברה התעניינותם של הצעירים היהודים ממדינות המערב בישראל ובעקבות כך גם הגיעו מספר רב יותר של מתנדבים ונוצרו בקיבוצים תשתיות דיור והתארגנות לטיפול בתופעה.
בשנים שלאחר מכן התגברה בהדרגה והתמסדה תופעת המתנדבים בקיבוצים. במקביל, ירד חלקם של המתנדבים היהודים ורוב המתנדבים הגיעו ממדינות מערב אירופה בקבוצות או כבודדים. בשנים הראשונות היו הקיבוצים מרוצים מהתופעה שהביאה עבודה זולה במקום העבודה השכירה שהייתה מנוגדת לאידאולוגיה הקיבוצית וגם הוסיפה צבע חדש לקיבוץ ופתיחות לתרבות העולם, אולם חיש מהר, עלו גם תופעות לוואי למתנדבים שנתקבלו בפחות שביעות רצון בקיבוצים: שימוש בסמים, תרבות שתיית אלכוהול ונישואי תערובת שהיו כרוכים לעיתים בהגירת חברי הקיבוץ ובניו שנישאו לבני זוג שהיו מתנדבים.
בתקופת השיא של תופעת המתנדבים, בשנות השבעים, הגיעו קרוב ל-12 אלף מתנדבים מדי שנה, והיוו גורם תרבותי משפיע וכוח עבודה נייד וזול במאות קיבוצים ברחבי הארץ. 
בעקבות משבר הקיבוצים בשנות ה-80 וה-90 החלו רבים מהקיבוצים לאמץ דפוסי פעולה מונחי כלכלת שוק והגיעו למסקנה כי עבודת המתנדבים אינה משתלמת. במקביל, החלו בהדרגה חלק מהקיבוצים להעסיק עובדים זרים מתאילנד בחקלאות ועובדים ישראלים בתעשייה ובשירותים.
סך הכל הגיעו לקיבוצים בישראל מאז מלחמת ששת הימים כ-350 אלף מתנדבים מ-35 מדינות שונות, כשהמדינות ששלחו הכי הרבה מתנדבים הן אנגליה (50 אלף), דרום אפריקה (40 אלף), שוודיה (25 אלף), דנמרק (20 אלף), וגרמניה (15 אלף). ב-2010 נטען כי 20 מתוך 179 חברי הפרלמנט של דנמרק שהו בעברם בקיבוצים.

הסרת התמיכה וההתנדבות האירופאית בקיבוצים

בעקבות התעצמות הסכסוך הישראלי-פלסטיני, ובמיוחד מאז פרוץ האינתיפאדה השנייה, הפסיקו מדינות לשתף פעולה עם הפרויקט וכתוצאה מכך חלה ירידה משמעותית בגלי המתנדבים בקיבוצים כאשר השיא היה בשנת 2001 כאשר הגיעו רק 100 מתנדבים לישראל. כשרוב המתנדבים האירופאים עברו להתנדב לטובת הצד הפלסטיני ובשטחי הרשות, כולל תמיכה בתנועת ה-BDS. בשנת 2007 הגיעו קרוב ל-1,500 מתנדבים לישראל.
קואוטיניו

ביוגרפיה

קואוטיניו נולד בפירסיקבה שבסאו פאולו. בגיל 13 התגלה על ידי מאמן סנטוס, לואיס אלונסו (לולה), ונשלח למבחנים בקבוצה. כעבור שנה הוא החל לשחק במחלקת הנוער של המועדון. ב-1958 הוא קודם לקבוצה הבוגרת של סנטוס ושיחק במדיה עשר שנים, במהלכן היה שותף לזכייה בשמונה אליפויות סאו פאולו, חמש פעמים בטאסה ברזיל, פעמיים בגביע ליברטדורס ופעמיים בגביע הביניבשתי. קואוטיניו שיתף פעולה בחוליית ההתקפה של הקבוצה יחד עם פלה, והשילוב ביניהם היה פורה במיוחד - השניים כבשו יחדיו בסביבות 1,500 שערים בסך הכל, כאשר 370 מהם כבש קואוטיניו.
ב-1968 עבר קואוטיניו לשחק בויטוריה, וכעבור שנה שיחק בפורטוגזה. ב-1970 הוא שב לסנטוס ושיחק בה עונה אחת, בטרם עזב לאטלס המקסיקנית. בהמשך שיחק גם בקבוצות בנגו וסאד, בטרם פרש מכדורגל ב-1973.
במדי הנבחרת הלאומית של ברזיל לא קיבל קואוטיניו את התפקיד הבכיר שהיה לו בסנטוס. הוא שיחק ב-16 משחקים בלבד, וכבש חמישה שערים במהלך הקריירה שלו בנבחרת. הוא נכלל בסגל הנבחרת שזכתה במונדיאל 1962, אך לא שותף באף משחק במסגרת הטורניר.
קאוטיניו מת ב-11 במרץ 2019.
עומאר פאשה

קורות חייו

עומאר פאשה נולד ביאניה גורה אשר באזור קרואטיה כמיכאילו לאטאס. אביו שירת כקצין בצבא האימפריה האוסטרית ומיכאילו התגייס אף הוא לשורות הצבא. ב-1823, לאחר שהואשם במעילה נמלט לאזור בוסניה אשר בשליטת העות'מאנים ובהמשך, התאסלם ושינה את שמו לעומאר לוטפי.
הוא התגייס לצבא העות'מאני, הוצב באזור בולגריה ובהמשך השתתף בדיכוי המרד בלבנון ובכורדיסטן. ב-1848 מונה למפקד הכוחות העות'מאניים בואלכיה ובמולדאביה. ב-1850 מונה למושל בוסניה ובהמשך מונטנגרו. הוא גילה יחס נוקשה כלפי האוכלוסייה ודיכא כל ניסיון התקוממות. עם זאת, יחסו כלפי האוכלוסייה היהודית היה סובלני יחסית והוא אישר ליהודי סרייבו להתיישב בכל חלקי העיר. 
עומאר פאשה פיקד בהצלחה על כוחות עות'מאניים במהלך מלחמת קרים ובהמשך מונה למושל בגדאד. ב-1861, פיקד על הכוחות העות'מאניים במהלך העימות עם נסיכות מונטנגרו. ב-1864 הועלה לדרגת מושיר ופיקד על חיל מצב שהוצב במונאסטיר. במסגרת זו פיקד על דיכוי מרד בכרתים. ב-1868, מונה לתקופה קצרה לתפקיד שר המלחמה העות'מאני. עומאר לוטפי פאשה הלך לעולמו ב-1871 בקונסטנטינופול והוא בן 64 שנים.
קלאוסטרופוביה

טיפול

קלאוסטרופוביה, בדומה לחרדות אחרות, ניתנת לטיפול באמצעות טיפול פסיכולוגי או תרופתי.
הטיפול המקובל לקלאוסטרופוביה הוא טיפול התנהגותי, אשר במסגרתו נחשף המטופל באופן הדרגתי למושא הפוביה שלו. בתחילה נחשף המטופל לחללים גדולים בעלי חלונות בליווי המטפל ולאחר מכן החלל שבו שוהה המטופל לפרק זמן מסוים, קטן, ובשלב מסוים המטפל עוזב את המטופל. הטיפול הוא ממושך ובעל מספר מפגשים שבהם יש חזרות על השהייה בחדרים, לעיתים נעזר המטופל בתרופות הרגעה שונות, ובו-בזמן המטפל מבצע סוגסטיה במטופל. הטיפול עשוי להסתייע בטכניקות הרפיה שונות, דמיון מודרך או היפנוזה. הטיפול עשוי להסתיים ברמות שונות של הצלחה, החל בהיעלמות מוחלטת של ההפרעה וכלה בהצלחה חלקית המספקת מהבחינה התפקודית, קרי - הצלחת הטיפול מתבטאת ביכולתו של המטופל להתמודד עם חרדתו ולשהות בחללים קטנים לפרקי זמן שונים אך מספיקים כדי שיוכל לנהל חיים רגילים ולשהות בחללים סגורים כגון מטוסים ומעליות.
דב קרמר

ביוגרפיה

קרמר התאמן בקבוצת איילות ובקבוצת הפועל חולון בהדרכתו של רפי וישניצר.

1986

בתחרות שנערכה בתל אביב ב-27 ביולי 1986 סיים קרמר במקום רביעי בריצת 800 מטר בשיא אישי חדש של 1:52.23 דקות.

1988

בתחרות שנערכה בתל אביב ב-7 במאי 1988 זכה קרמר במדליית זהב בריצת 1500 מטר בשיא ישראלי חדש של 3:42.97 דקות, שיפור לשיא בן ה-5 שנים של רוני מעוז (3:43.07 דקות). חודש וחצי לאחר מכן, בתחרות שנערכה באאלסט שבבלגיה ב-25 ביוני הוא זכה במדליית ארד בריצת 3000 מטר בשיא ישראלי חדש של 7:55.0 דקות, שיפור לשיא בן ה-7 שנים של אריה גמליאל (7:55.7 דקות). שיא זה החזיק מעמד 19 שנים ונשבר על ידי איתי מגידי (7:54.11 דקות).

1989

בתחרות שנערכה באולם בג'ונסון סיטי שבארצות הברית ב-4 במרץ 1989 זכה קרמר במדליית כסף בריצת 5000 מטר בשיא אישי חדש של 13:51.58 דקות, אחרי יחזקאל חליפה (13:49.22 דקות). בתחרות שנערכה בהכטל שבבלגיה ב-22 ביולי אותה שנה הוא סיים במקום חמישי בריצת 1500 מטר בשיא ישראלי חדש של 3:41.83 דקות. שיא זה החזיק מעמד כ-14 שנים ונשבר על ידי איתי מגידי (3:41.73 דקות). באליפות ישראל שנערכה באותה שנה הוא זכה במדליית זהב בריצת 1500 מטר בתוצאה של 3:44.23 דקות.

1991

באליפות ישראל באתלטיקה שנערכה בשנת 1991 זכה קרמר ב-4 מדליות זהב, בריצת 800 מטר בתוצאה של 1:53.91 דקות, בריצת 1500 מטר בתוצאה של 3:49.19 דקות, בריצת 5000 מטר בתוצאה של 14:53.48 דקות ובריצת 3000 מטר מכשולים בשיא אישי חדש של 8:53.07 דקות, התוצאה השנייה בטיבה של אתלט ישראלי באותה העת.

1992

באליפות ישראל באתלטיקה שנערכה בשנת 1993 זכה קרמר ב-2 מדליות זהב, בריצת 10000 מטר בשיא אישי חדש של 29:42.76 דקות ובריצת מרתון בתוצאה של 2:20:37 שעות.

1993

בתחרות חצי מרתון שנערכה במילנו שבאיטליה ב-3 באפריל 1993 קבע קרמר את התוצאה הטובה ביותר של אתלט ישראלי 1:03:56 שעות שיפור לשיא בן השנה של עמית נאמן (1:04:56 שעות). שיא זה החזיק מעמד 4 שנים ונשבר על ידי היילה סטאין (1:03:43 שעות). 
באליפות ישראל באתלטיקה שנערכה באותה שנה זכה קרמר ב-4 מדליות זהב, בריצת 1500 מטר בתוצאה של 3:52.04 דקות, בריצת 5000 מטר בתוצאה של 14:31.98 דקות, בריצת 10000 מטר בתוצאה של 30:09.8 דקות ובריצת מרתון בתוצאה של 2:19:57 שעות.

1994

באליפות ישראל באתלטיקה שנערכה בשנת 1994 זכה קרמר ב-4 מדליות זהב, בריצת 1500 מטר בתוצאה של 3:53.09 דקות, בריצת 5000 מטר בתוצאה של 14:40.60 דקות, בריצת 10000 מטר בתוצאה של 29:59.98 דקות ובריצת מרתון בתוצאה של 2:18:08 שעות.
באליפות אירופה באתלטיקה שנערכה בהלסינקי שבפינלנד ב-14 באוגוסט סיים קרמר במקום 22 בריצת מרתון בשיא ישראלי חדש של 2:15:45 שעות, שיפור לשיא ב ה-13 שנים של יאיר קרני (2:17:34 שעות). שיא זה החזיק מעמד 9 שנים ונשבר על ידי אסף בימרו (2:14:52 שעות).

1995

באליפות ישראל באתלטיקה שנערכה בשנת 1995 זכה קרמר במדליית זהב, בריצת 10000 מטר בתוצאה של 30:51.76 דקות.
אייפון 7

תכונות וחידושים

האייפון 7 מגיע ללא כפתור הבית הפיזי הישן, אלא עם כפתור מגע עם משוב רטט למתן תחושת לחיצה. חיבור שקע האוזניות הוסר לטובת מעבר לחיבור אוזניות באמצעות מחבר ה-Lightning. על מנת לאפשר חיבור אוזניות רגילות למכשיר, פיתחה החברה מתאם ייעודי לסטנדרט הישן, שמסופק באריזת המכשיר. המסך בהיר ב-25% מאייפון 6S, ויכול לספק מגוון צבעים גדול יותר. המכשיר מצויד בשני רמקולים, עוצמתיים פי 2 מאייפון 6s, אחד בתחתית המכשיר ואחד בראשו לשמיעה סטריאופונית. עוד בגולת הכותרת הנוגעת למבנה המכשיר היא עמידות חדשה במים ואבק בעומק מטר 1 עד 30 דקות, תחת תקן IP67 (בניגוד ל-IP68 במכשירי ה-Galaxy S7 ו-Galaxy Note 7). באייפון 7 ישנו מעבד 4 ליבות, כאשר שתיים מהן חלשות, לצורך חיסכון באנרגיה, ושתיים עוצמתיות יותר, למתן ביצועים חזקים. האייפון מגיע בצבעים הרגילים - זהב, זהב-ורוד וכסף, ושני צבעים חדשים -  צבע 'שחור ג'ט' (jet black) המציע מראה מבריק למדי ושחור סטנדרטי. חיישן המצלמה הוגדל, נוסף בקר המווסת את צריכת החשמל, פסי האנטנות מוקמו בקצוות המכשיר, ונוספו 4 נורות לד בפלאש.
ב-21 במרץ 2017 אפל הכריזה, ללא אירוע עיתונאים, על צבע חדש לסדרת האייפון 7 - 'אדום בוהק' כחלק משיתוף פעולה עם קרן (RED) למלחמה באיידס. במסגרת שיתוף הפעולה, חלק גדול מההכנסות ממכירת האייפונים האדומים יועברו לקרן למען המלחמה בנגיף האיידס. אפל ציינה כי האייפונים האדומים יימכרו כמהדורה מיוחדת ולא כצבע קבוע לסדרת האייפון.

הכרזה ושחרור

אייפון 7 הוכרז ב-7 בספטמבר 2016, הוא נמכר בארה״ב החל מתאריך 16 בספטמבר, והגיע לישראל ב-20 באוקטובר. 
מחירי האייפון בארה״ב ללא מיסים הם 649$ לדגם הבסיסי, ו- 749$ לדגם 128G. בישראל המחיר יתחיל מ-3,649₪ לדגם הבסיסי.
ביולומינסנציה

בִּיּוֹלוּמִינֵסֶנְצִיָּיה (אוֹרוּת בִּיּוֹלוֹגִית, הארה ביולוגית או נהורנות ביולוגית; Bioluminescence. מורכב מהמילים ביו-לומינסנציה) היא ייצור ופליטת אור על ידי אורגניזם חי כתוצאה מריאקציה כימית שבה אנרגיה כימית הופכת לאנרגיית אור. הארה הביולוגית קרויה בלעז Bioluminescence, שם זה נגזר מהמילה היוונית bios שפירושה חי והמילה הלטינית lumen שפירושה אור. הארה ביולוגית יכולה להווצר מאורגניזמים סימביוזיים שנישאים באורגניזם גדול יותר. הארה ביולוגית מיוצרת על ידי תגובת כמולומיניסנציה (chemoluminescence), שבה לוציפרין (luciferin; סוג של פיגמנט) מחומצן על ידי לוציפראז (luciferase; סוג של אנזים). ATP מעורב ברוב המקרים. התגובה הכימית יכולה להעשות או מחוץ לתאים, או בתהליך תוך תאי. ביטוים של גנים הקשורים להארה ביולוגית בחיידקים נשלט על ידי אופרון הקרוי אופרון לוקס (lux). הביולומינסנציה היא סוג של לומינסנצייה.

התכלית להארה ביולוגית

ישנן ארבע תאוריות מקובלות המסבירות את האבולוציה של תכונות הארה ביולוגיות: הסוואה, משיכה, דחייה ותקשורת

הסוואה

העובדה כי זוהר בהיר יכול ליצור הסוואה יכולה להשמע פרדוקסלית, אולם יצורים החיים במעמקי האוקיינוס מצטיירים בדרך כלל כצללית כנגד השמיים. מינים אחדים של דגים מנצלים את ההארה הביולוגית כהארת נגד שהופכת אותם לקשים יותר לראייה עבור יצורים הנמצאים תחתם.

משיכה

הארה ביולוגית משמשת כפיתוי למשיכת טרף על ידי מספר דגים החיים במעמקי הים כדוגמת החכאים (anglerfish). חלק מפתה הגדל מראש הדג מושך בעלי חיים קטנים לתוך מרחק הפגיעה של הדג.
כריש הסיגר (Isistius brasiliensis) משתמש בהארה ביולוגית לצורך הסוואה, אך כתם קטן המצוי על בטנו נשאר כהה ונראה כדג קטן לדג טורף גדול כגון טונה או מקרל. כאשר דגים אלו מנסים לאכול את "הדג הקטן" הם ננשכים על ידי הכריש.
הדינופיקים (Dinoflagellata) מאירים כאשר הם חשים דרך תנועה במים בטורף של פלנקטון. בעקבות זאת נמשכים אף טורפים גדולים יותר אשר יאכלו את טורף הדינופיקים.
המשיכה של בני-זוג היא מכניזם מוצע נוסף של פעולת הארה ביולוגית. הדבר נראה בצורה פעילה בגחליליות שמשתמשות בהבזקי אור בבטנם כדי למשוך בני-זוג בתקופת ההזדווגות. בסביבה הימית הדבר תועד היטב רק בסרטנים קטנים מסוימים הקרואים צדפונאים. יש סברה כי ייתכן שפרומונים משמשים לתקשורת ארוכת טווח והארה ביולוגית משמשת לתקשורת קצרת טווח.
פטריות מסוג Armillaria מושכות חרקים באמצעות הארה ביולוגית, כדי שהחרקים יעזרו להפיץ את נבגי הפטרייה בסביבה.

דחייה

סרטנים קטנים ודינונים מסוימים מנצלים תערובות כימיות מייצרות אור או תרחיפים מייצרי אור של חיידקים בצורה דומה לשימוש בדיו שנעשה על ידי דיונונים. ענן אור נפלט ומבלבל או דוחה את הטורף הפונטנציאלי בעוד שהדיונון או הסרטן בורח למקום בטוח.

תקשורת

מעריכים כי ההארה הביולוגית לוקחת חלק ישיר בתקשורת בין חיידקים. הארה ביולוגית מקדמת את הכנסת החיידק למין המארח, וייתכן שהיא משחקת תפקיד במצבורי מושבות.
חוג בזו

בתורת החוגים, חוג בזו הוא חוג קומוטטיבי R המקיים את "תכונת בזו": כל אידיאל נוצר סופית הוא אידיאל ראשי. למעשה די להניח את התכונה עבור שני איברים (המקרה הסופי הכללי נובע באינדוקציה): לכל שני איברים a,b בחוג, קיים איבר d כך ש- . 
כל חוג רגולרי קומוטטיבי הוא חוג בזו (יתרה מזו: בכל חוג רגולרי, כל אידיאל שמאלי נוצר סופית הוא ראשי). בחוג בזו נותרי, כל אידיאל נוצר על ידי איבר אחד. המחלקה החשובה ביותר של חוגי בזו מורכבת מתחומי בזו - תחומי שלמות שכל אידיאל נוצר סופית שלהם הוא ראשי.

חוגים לא קומוטטיביים

תכונת בזו ניתנת להכללה לחוגים לא קומוטטיביים. ההכללה המיידית היא לחוגים שבהם כל אידיאל שמאלי (או ימני) נוצר סופית הוא ראשי. חוג הרמיט ימני הוא חוג שמעליו כל מטריצה  דומה למטריצה מהצורה  (כלומר, יש מטריצה הפיכה  המעבירה את הווקטור הנתון לצורה זו). בדומה אפשר להגדיר חוג הרמיט שמאלי. חוג הרמיט ימני ושמאלי נקרא חוג הרמיט. מעל חוג הרמיט שמאלי, כל מטריצה דומה למטריצה משולשית. הרמיטיות ימנית עוברת לחוגי מטריצות. תחום (=חוג ללא מחלקי אפס) הוא חוג הרמיט אם ורק אם כל אידיאל שמאלי או ימני נוצר סופית הוא ראשי, וגם כל חיתוך של אידיאלים ראשיים (ימניים או שמאליים) הוא ראשי. חוג קומוטטיבי הוא הרמיט אם ורק אם הוא חוג בזו.
עמי שלף

קריירה

שלף נולד בחיפה, ובצעירותו היה שחיין מצטיין. הוא שיחק כדורסל ובמקצועו היה מורה לחינוך גופני.
בשנים 1958-1964 היה שלף מהשחקנים הבולטים של הפועל גבעת ברנר. בעונת 1959 הוכתר כמלך הסלים של הליגה. בשנת 1961 הגיע לגמר גביע ריד לאחר שקבוצתו גברה במפתיע על הפועל תל אביב. באוקטובר 1964 עבר שלף להפועל תל אביב. שלף שיחק במשך 11 עונות בליגה הלאומית, בהן שש עונות בגבעת ברנר, וחמש עונות בהפועל תל אביב, עימה זכה באליפויות בשנים 1965-1966. הוא רשם 190 הופעות בליגה, בהן קלע 2,740 נקודות. 
במקביל שיחק שלף במדי נבחרת ישראל בשנים 1960-1967. בשנת 1962 הוא צורף למכבי תל אביב כשחקן חיזוק במשחקה נגד פולין.
בשנת 1968 פרש ממשחק והחל לאמן נבחרות שונות. בתחילת 1969 החל לאמן את נבחרת ההתיישבות העובדת. באוקטובר 1969 הוא אימן את שער הנגב. ביולי 1970 נתמנה למאמן הפועל פתח תקווה. בשנת 1972 החל שלף לאמן את הפועל תל אביב. באוקטובר 1975 החל לכהן כרכז הכדורסל של הפועל ובמקביל כיהן כיושב ראש הוועדה המקצועית באיגוד הכדורסל, ויושב ראש ועד העובדים של הפועל. בשנת 1985 מונה לנציג ישראל בוועדת פיב"א לקט סל.
בשנת 1985 מונה למנהל אגף הספורט באיגוד הפועל ובנובמבר 1985 נבחר ליו"ר התאחדות הספורט. 
בניו אורי וגור שלף היו כדורסלנים אף הם, ובתו, אלה, נשואה לכדורסלן העבר אורן אהרוני. בנו הבכור ענבל שלף הוא בנו מנישואיו הראשונים. שלף נפטר ממחלת הסרטן בגיל 52.
ג'ודית ראקרס

ביוגרפיה

ראקרס נולדה בפדרבורן, היא למדה לתואר בעיתונאות, תקשורת, פילולוגיה גרמנית והיסטוריה מודרנית באוניברסיטת מינסטר ובמקביל עד 2001 עבדה כמגישה ברדיו מקומי עד 2001.
ב-2005 החלה להגיש את מהדורת החדשות היומית "Tagesschau".
ב-2010 מגזין הבידור "מדיה" בחר בה כאחת מ-100 עיתונאיות השנה.
ב-2011 הנחתה את תחרות האירוויזיון בגרמניה ובעקבות הנחייתה זכתה בפרס הטלוויזיה הגרמני ביחד עם שני המנחים האחרים.
באותה שנה הייתה חברה בצוות השיפוט של השעשועון הטלוויזיוני "הגרמני החכם ביותר".
קרי הווארד

ביוגרפיה

הווארד נולדה לדייב ונינט הווארד בשנת 1982 בבלקפול. יש לה אח תאום בשם דניאל ואח מבוגר ממנה הקומיקאי ראסל הווארד. ב-2003 סיימה תואר ראשון בדרמה באוניברסיטת אדג' היל.

חיים אישיים

באפריל 2010 השתתפה הווארד במרתון לונדון יחד עם שני אחיה כדי לגייס כספים עבור Epilepsy Society.
ב-2012 התחתנה הווארד עם גבריאל ויק. ב-15 באפריל 2014 ילדה את בנם הבכור וזלי. ביוני 2017 נולד בנה השני קאלום.
קניון עזה

קניון עזה הוא מרכז קניות בשכונת א-רימאל שברצועת עזה. הקניון נפתח לציבור ביולי 2010.
לקניון שתי קומות והוא מקורה וממוזג. עלות הקמתו מסתכמת במיליון וחצי דולר. הקניון נפתח לאחר פינוי רצועת עזה בתוכנית ההתנתקות, ורבים מחומרי הבנייה שנעשה בהם שימוש לבנייתו הוברחו דרך מנהרות ממצרים.] תמונות מהקניון משמשות לעיתים את ההסברה הישראלית כדי להציג שלא מתרחש בעזה משבר הומניטרי.
מרכז קניות נוסף, בן שלוש קומות, נמצא ליד כיכר על שם חיידר עבד א-שאפי, וקרוי בפי התושבים "Gaza City Mall" .
קניון חדש ומודרני בשם Capital Mall נפתח בשנת 2017 ברצועת עזה, אף הוא בשכונת א-רימאל. הקניון משתרע על שבע קומות - חמש מהן לצורכי מסחר ושתיים לחניון למבקרים.
משפט הגבול המרכזי

משפט הגבול המרכזי הוא משפט יסודי בתורת ההסתברות, העוסק בהתפלגות הגבולית של הממוצע המצטבר של סדרת משתנים מקריים. המשפט קובע שבתנאים מסוימים, התפלגות הממוצע של סדרת משתנים מקריים בלתי תלויים מתקרבת להתפלגות נורמלית לאחר תקנון מסוים. מאחר שרבים מהערכים הנמדדים בטבע מורכבים למעשה מסכום מספר רב של אירועים אקראיים, המשפט מסביר את הדומיננטיות של ההתפלגות הנורמלית. את המשפט הוכיח אלכסנדר ליאפונוב.

הגרסה החלשה

תהי  סדרה של משתנים מקריים בלתי תלויים בעלי אותה התפלגות, שיש לה תוחלת  ושונות . נסמן ב-  את הממוצע. לפי החוק החזק של המספרים הגדולים, הגבול של הסדרה  הוא אפס (בהסתברות 1). משפט הגבול המרכזי מספק מידע מפורט בהרבה: סדרת המשתנים המקריים   מתכנסת בהתפלגות אל ההתפלגות הנורמלית הסטנדרטית: 
, כאשר .

דוגמה

נראה כיצד ממשפט הגבול המרכזי נובע כי אם  - המשתנה  מתפלג בינומית, אז כאשר  גדול מתקיים , כלומר  מתפלג בקירוב כמו משתנה נורמלי עם תוחלת  ושונות , כאשר ו- .
ניתן לראות משתנה בינומי  כסכום סדרת משתנים מקריים  שכל אחד מהם מקבל 1 בהסתברות  ואחרת מקבל 0 (ניסויי ברנולי). התוחלת של משתנה כזה היא  והשונות שלו היא . לכן, כאשר  גדול, נובע ממשפט הגבול המרכזי:
כאשר .

מחוץ לתורת ההסתברות

למשפטי גבול בתורת ההסתברות יש יישומים גם מחוץ לתורת ההסתברות.
למשל, בעזרת משפט הגבול המרכזי ניתן לחשב את הגבול .
כדי לעשות זאת, לוקחים משתנים מקריים בלתי תלויים  המתפלגים אחיד בקטע  (עם מידת לבג). כל משתנה כזה הוא בעל תוחלת אפס ושונות . משתנים אלו "מייצגים" את המשתנים  במרחב האוקלידי ולכן הם בלתי תלויים. אם כן האינטגרל שווה לתוחלת של המ"מ .
לפי משפט הגבול המרכזי, מתקיים . כעת, ניתן להסיק מהמשפט גם התכנסות חלשה (ולמעשה התנאי שקול להתכנסות בהתפלגות) - כלומר, לכל פונקציה רציפה וחסומה  מתקיים ; במקרה שלנו,  היא רציפה וחסומה, ולכן הגבול שווה ל-
( היא הפונקציה האופיינית של ).
מדליה עבור גבורה ואמונה

תיאור המדליה

נקבעו שלוש דרגות עבור מדליה זו, דרגה ראשונה מזהב, דרגה שנייה מכסף ודרגה שלישית מארד. המדליה בעלת צורה סגלגלה בגובה 35 מילימטרים ורוחב 27 מילימטרים. על חזית המדליה חרוט בתבליט ראשו של קרול הראשון, מלך רומניה ומסביבו חרוטות אותיות המילים "Carol I Rege al României". מהצד השני של המדליה מוטבעת הסיסמה "Bărbăţie şi Credinţă" (גבורה ואמונה) וזר עלי דפנה.

התפתחויות

לאחר 1947 נפסקה חלוקתה של מדליה זו ברומניה וחודשה רק לאחר המהפכה הרומנית, בשנת 2000 על בסיס חוק 29/2000.